Foto: Middelburg-ontploffing: Talle beseer, twee dalk doodDie brand in Middelburg. Foto: Algoa FM / Twitter Altesaam 35 mense het ernstige brandwonde opgedoen ná ŉ ontploffing by ‘n parfuumfabriek in Middelburg, in die Oos-Kaap. Sizwe Kupelo, ŉ Oos-Kaapse gesondheidswoordvoerder, het aan Algoa FM gesê 18 werknemers van die fabriek sal per helikopter na hospitale in Port Elizabeth vervoer word. Daar is berigte dat twee mense in die brand ná die ontploffing omgekom het. Dit kon egter nog nie bevestig word nie. Die polisie op die toneel het omstreeks 13:00 gesê die brand is onder beheer. Daar bestaan egter ‘n vrees dat ongeveer 20 mense steeds binne die gebou vasgekeer is. Bron: Algoa FM